Braunlage

Braunlage [braŭnla:ge] estas komunumo en Germanio. Ĝi troviĝas en la distrikto Goslar de la federacia lando Malsupra Saksio. La 1-an de novembro 2011 ĝia teritorio ampleksiĝis per la eksa sendependa urbo Sankt Andreasberg, kiu inter esperantistoj ricevis certan renomon pro la tiea seminariejo Haus Sonnenberg, en kiu plurfoje okazis la Esperanto-renkontiĝo Printempa Semajno Internacia, kaj Germana Esperanto-Asocio formulis tie siajn gvidliniojn pri eŭropa lingvopolitiko. En sporta historio ĝi konatas pro tio, ke en la vintrosporta urbeto en 1888 inventiĝis la sporto bobado, kaj nun estas tie unu el la tutmonde malmultaj internaciaj bobaj vojoj. Fine de decembro 2024 la urbo havis 4839 loĝantojn. Kvartalo de Braunlage estas Hohegeiß.